[[Fil:The aurora.jpg|thumb|''[[SY Aurora|Aurora]]'' i New Zealand mellem april og december 1916 mens hun ventede på at tage retur til [[Rosshavet]] for at bjærge de tilbageværende medlemmer af Rosshavsgruppen.]]
Den 7. maj 1915 lå ''Aurora'' for anker ved gruppens hovedkvarter ved [[Cape Evans]], men blev under en storm vredet løs af fortøjningerne og trukket langt ud på havet på grund af drivisen. Hun var ikke i stand til at slippe fri af isen før den 12. februar 1916, hvor hun var blevet ført 2.500&nbsp;km fra sin oprindelige position, før hun kunne sejle til [[New Zealand]] ved egen kraft.<ref>Shackleton, pp. 307–33</ref> Hun medbragte størstedelen af forsyningerne, brændstof, tøj og andet udstyr, der skulle anvendes af den del af gruppen, der var blevet i land ved Cape Evans. For at kunne gennemføre sin opgave måtte resten af gruppen på land skaffe sig forsyninger fra hvad der fandtes af depoter fra tidligere rejsende i regionen, herunder [[Robert Falcon Scott|Scotts]] [[Sydpolsekspeditioner#Terra Nova-ekspeditionen|Terra Nova-ekspedition]], der havde haft base ved Cape Evans nogle år tidligere. Det lykkedes gruppen at gennemføre opbygningen af depoter til Shackletons gruppe i den næste sæson i september 1915.<ref>Tyler-Lewis, pp. 128–44</ref>
Historie